27.10.2017

**בקשה למלגת לימודים**

בתאריך 25.07.2017 יצאתי עם משפחתי לשנת לימודים במכללה הצבאית הקנדית.

שנת הלימודים הינה חוויה אישית ומשפחתית חיובית המאפשרת התפתחות והעצמה, העשרה מקצועית ותרבותית ואף מנוחה.

היציאה ללימודים הינה חלק ממסלול הפיתוח האישי הצבאי ומתבצעת ע"י העברת הקצין מצה"ל למשהב"ט לתקופה זו. המעבר בין הסמכויות השונות משנה את המאזן הכלכלי של משפחת הלומד.

עיקר השינוי –

1. בת הזוג נדרשת לעזוב את מקום עבודתה (המשפחה מתנהלת בשנה זו ע"ב משכורת אחת בלבד).
2. דירוג שכר הלומד נמוך בעת הימצאותו תחת סמכות משהב"ט מזה בו נמצא תחת צה"ל טרם היציאה לשליחות.
3. הצורך להפריש כ-2500 ₪ בחודש לטובת שמירת זכויות (פנסיה וכד').
4. הוצאות קיום שוטפות כנובע מהחיים בקנדה – תקשורת וטלפון (משולם בצורה חלקית), דלק (מקבלים החזר עליו משלם הלומד מס), גן ילדים לילד מתחת לגיל 3.
5. מרכיב יוקר המחייה בקנדה.

אני מודע היטב כי בתקופה זו משקיע משהב"ט כסף רב בקצין הנמצא בלימודי חו"ל – שכ"ל מכללה, שכ"ל בתי ספר ילדים, שכר דירה (מגולם בשכר הלומד), רכב וכד'.

אולם, בנוסף לאלו נדרש הלומד להוצאה כספי גדולה נוספת (מבלי להכליל הוצאות בגין ניצול ההזדמנות שבמגורים במדינה זרה – טיולים וכד'). לאחר סיכום השליש הראשון של שנת הלימודים בקנדה, כתקופה מייצגת של שנת הלימודים כולה, נראה כי אדרש להוצאה של כ-60,000 ₪ לשנה זו.

לפיכך, אני פונה אליך בבקשה לקבלת מלגת לימודים להקטנת ההוצאה בגין היציאה ללימודים בקנדה.

בתודה מראש,

אל"ם ניר בן דוד.